Päivitys tulossa ensi viikolla: Apple lupasi korjauksen iOS- ja Mac-laitteet osittain jumittavan linkin ongelmaan | Mobiili.fi
Markus Lehtiniitty | Julkaistu 18.1.2018, klo 20:20
Apple on kertonut ensi viikolla tulevan ohjelmistopäivityksen korjaavan ongelman, jossa tietynlainen linkki jumittaa iOS-laitteissa Viestit-sovelluksen. Asiasta kertoo MacRumors, jolle Apple päivityksen tulon vahvisti.
Apple tarkoittaa todennäköisesti jo kuudennessa beetatestiversiossa etenevää iOS 11.2.5 -päivitystä. Ainakaan sen uusin beetaversiokaan ei ole altis ongelmalle.
iOS 11.2.5:n ohella Apple julkaissee ensi viikolla myös macOS 10.13.3 -päivityksen, joka korjaa saman ongelman Mac-tietokoneissa.
Verkossa tällä viikolla levinnyt, tietyllä tavalla muotoiltu linkki jumittaa viestinä lähetettäessä Applen Viestit-sovelluksen sekä iOS- että macOS-laitteissa. Lisäksi jumittumisen jälkeen linkki voi saada aikaan sovelluksen uudelleenkäynnistymisen tai jopa laitteen käynnistymisen uudelleen.
Myös paluu linkin sisältävään viestiketjuun kaataa sovelluksen aina uudelleen, joten ratkaisuvaihtoehdoksi korjauksen tuloon asti jää vain viestiketjun poisto ja uuden aloittaminen.
iOS iOS 11.2.5
Tältäkö näyttää Googlen pian saatavilla oleva iOS-kalenterisovellus?20.1.2015
18.1.2018, klo 21:08
Kuinkahan paljon suorituskyky heikkenee tämän päivityksen jälkeen? -30% vai enemmän?
19.1.2018, klo 09:57
Mulla on ainankin jumettanut vuosia jo Iltasanomat (OSX Imac ja Macbook pro) laitteissa.
Ennen oli Maaseudun tulevaisuus ja Karjalainen, mutta ne toimivat, vaikka harvemmin niitä kattelen. Iltasanomia ei lataa kokonaan, pitää aina toisen kerran ns päivittää sivut.
Lue seuraavaksi: Valehteliko Applen toimitusjohtaja juuri törkeästi? Väitti Applen kertoneen alun perin iPhoneja hidastaneen kohupäivityksen sisällöstä – mutta niin se ei tehnyt!